Þingræður haldnar á Alþingi Íslendinga



Herra forseti. - Eins og hæstv. forseta mun kunnugt, þá hafa verið stöðugir fundir, síðan þetta mál kom frá Nd. Því vil ég mælast til, að málið . verði ekki tekið fyrir, fyrr en unnizt hefur tími til að athuga það nánar.



Ég vil taka það fram út af ummælum 6. þm. Reykv., að þetta mál var þaulrætt hér í gærkvöldi. Það hefur verið siður hér að veita afbrigði, þegar flýta hefur þurft málum, en þessi venja var freklega misnotuð hér í gærkvöld viðvíkjandi hinum skriflegu brtt., sem þm. Barð. bar hér fram. Nú vildi ég mælast til, að þeir menn, sem að því stóðu, verði ekki orsök þess, að málið verði frekar tafið.

Bjarni Benediktsson Hv. þm. S.-Þ. virðist mælast til þess, að afbrigði verði ekki leyfð í þessu tilfelli.

Nei

Ég held mér því áfram við þá ósk, að málinu verði frestað um stundarsakir.



Ég vænti, að 6. þm. Reykv. skilji, að ég átti við, að þm. mundi nú málið nægilega kunnugt, til þess að þeir gætu afgr. það.



Ég skal ekki vera langorður, en þar sem vikið var hér að afskiptum mínum af þessu máli, þá gekk mér það eitt til að leggja fram hinar skrifl. till., að ég vildi flýta, en ekki tefja þetta nauðsynjamál. Ég tel því, að afskipti mín séu á allan hátt verjandi.

Forseti (StgrA): Tilmæli hafa komið fram um að fresta málinu, og mun ég verða við þeim. En eins og þm. mun kunnugt, þá er þetta síðasti dagur þings. Mun ég því reyna að taka málið fyrir síðar í dag eftir samkomulagi við forseta Sþ.



Herra forseti. Eins og hv. þdm. er ljóst, þá hef ég aldrei verið sammála því, að þetta frv. yrði samþ. eins og það liggur fyrir hér, og skal ég ekki mikið fara út í það atriði. Og með því að ég hygg, að málinu hefði verið stefnt í þó nokkra hættu, ef það ætti að ganga til atkv. óbreytt, þótti mér skylt að halda um það fund í sjútvn. þessarar hv. d. Þykir mér vænt um að geta sagt frá því, að samkomulag hefur orðið um, að bornar væru fram tvær brtt. við frv., eins og það liggur nú fyrir. Er þess því vænzt, að hv. d. samþ. þessar brtt. við frv. og að fullt samkomulag náist einnig um það síðan í sameinuðu þingi. Brtt. eru skrifl., og vil ég, með leyfi hæstv. forseta, lesa þær hér upp. 1. Við 3. gr. Greinin orðist þannig: Atvinnumálaráðherra skipar fimm manna nefnd, er hefur á hendi úthlutun fjár úr sjóðnum, að fengnum tillögum stjórnar Fiskifélags Íslands. Skulu fjórir þeirra skipaðir samkv. tilnefningu þingflokkanna, einn af hverjum flokki, en formaður án tilnefningar. Nú óskar einhver styrks eða vaxtalauss láns til þess að láta smíða fiskiskip, og skal hann þá senda nefndinni umsókn um það. Umsókninni skal fylgja efnahagsreikningur umsækjanda og vottorð skattstjóra eða formanns skattanefndar um það, hver hafi verið aðalatvinna umsækjanda síðustu tvö ár. Enn fremur skal fylgja skýrsla um stærð skipsins, fyrirhugaða vélartegund og stærð og upplýsingar um umsamið eða áætlað kostnaðarverð. 2. Við 9. gr. 1. mgr. orðist svo: Fiskveiðasjóður Íslands sér um útgáfu skuldabréfa fyrir lánum og tekur við greiðslu afborgana.“ Til skýringar fyrri brtt. skal ég geta þess, að breyt., sem með henni er gerð, er ekki fólgin í öðru en því, að 2. mgr. 3. gr. er látin falla burt, en í stað hennar er látin koma grein um það, að atvmrh. skipi fimm manna n., er hafi á hendi úthlutun fjár úr sjóðnum að fengnum tillögum Fiskifélags Íslands, o.s.frv. - Afleiðing af þessari breyt., ef samþ. verður, er svo sú, að 9. gr. er breytt á þann veg, sem greint hefur verið. Eins og ég gat um áðan, hefur sjútvn. öll í heild orðið sammála um að flytja þessa brtt., og leyfi ég mér að afhenda hæstv. forseta hana með tilmælum um, að hann leiti afbrigða fyrir henni. Ég skal svo ekki fjölyrða um þetta atriði. Það er þegar þaulrætt. Vænti ég þess, að hv. þdm. geti á það fallizt að samþ. þessa brtt. sjútvn., og einnig þá hins, að nú verði hér hægt að afgreiða málið í þessu formi án frekari átaka eða umræðna.

Forseti (StgrA): Mér hefur borizt hér skrifl. brtt. frá hv. sjútvn., sem nú hefur verið lýst, og verður henni útbýtt skrifaðri, eftir því sem föng verða á. Fyrir brtt. þarf tvöföld afbrigði, vegna þess að hún er of seint fram komin og auk þess skrifleg.